# ***Н А Р Е Д Б А***

***за определянето и администрирането на местните***

***такси и цени на услуги в община Кайнарджа***

## ГЛАВА ПЪРВА

# ОБЩИ ПОЛОЖЕНИЯ

РАЗДЕЛ І

**Определяне на размера на местните такси и цени на услуги**

Чл.1. С тази Наредба се уреждат отношенията, свързани с определянето и администрирането на местни такси и цени на предлаганите от общината услуги, реда и срока на тяхното събиране.

Чл.2. (1) В община Кайнарджа се събират следните местни такси:

1. за битови отпадъци;

2. за ползване на пазари, тържища, панаири, тротоари, площади и улични платна;

3. за ползване на детски градини, домове за социални грижи, общежития и други социални услуги;

4. за технически услуги;

5. за административни услуги;

6. за откупуване на гробни места;

7. други местни такси, определени със закон.

(2) За всички услуги и права, предоставени от община Кайнарджа, с изключение на тези по ал.1, Общинският съвет определя цени.

(3) Не се определят цени и не се събират приходи от услуги, предоставени за всеобщо ползване.

Чл.3 (1) Местните такси са прости и пропорционални и се заплащат безкасово, в брой или с общински таксови марки.

(2) Местните такси и цените на услугите се заплащат предварително или едновременно с предоставяне на услугите, с изключение на тези, за които е предвидено друго.

Чл.4. (1) Размерът на местните такси и цени на услуги се определя при спазването на следните принципи:

1. възстановяване на пълните разходи на общината по предоставяне на услугата;

2. създаване на условия за повишаване качеството на услугата;

3. постигане на по-голяма справедливост при определяне и заплащане на местните такси.

(2) За услуга, при която дейностите могат да се разграничат една от друга се определя отделна такса за всяка от дейностите.

Чл.5. (1) Пълните разходи на общината по предоставяне на определена услуга включват разходите за: работни заплати и осигуровки на персонала; материални; режийни; консултантски; за управление и контрол; по събиране на таксите и други разходи, имащи отношение към формиране на размера на таксата.

(2) Пълните разходи се определят при спазване изискванията на Закона за счетоводството.

Чл.6. (1) Размерът на таксите може и да не възстановява пълните разходи на общината по предоставянето на услугата, когато Общинският съвет реши, че това се налага за защита на обществени интереси.

(2) В случаите по ал.1 разликата между разходите по предоставяне на услугата и размера на таксата е за сметка на общинските приходи.

Чл.7. Лицата, неползващи услугата през съответната година или определен период от нея, заплащат такса за периода на ползване на услугата.

Чл.8. (1) Общинския съвет може да освобождава отделни категории граждани изцяло или частично от заплащане на отделни такси.

(2) В случаите по ал.1 разходите са за сметка на общинските приходи с изключение на приходите от такси.

Чл.9. (1) Събирането на местните такси и цени на услуги се извършва от и за сметка на общината.

(2) Местните такси се събират от общинска администрация.

(3) Лицата, имащи право да събират местни такси се определят със заповед от кмета на общината.

(4) Приходите по ал.2 постъпват в общинския бюджет.

Чл.10. Когато на общински орган е възложено да извърши действие или да издава документ, за което е предвидена държавна такса, събраната такса постъпва в приход на общинския бюджет.

### РАЗДЕЛ ІІ

#### **Промяна в размера на местните такси и цените на услугите**

Чл.11. (1) При необходимост от промяна на размера на таксите и цените на услугите кметът на общината внася в ОбС анализ на прилаганите до момента такси и цени на услуги.

(2) Анализът по ал.1 съдържа:

1. оценка доколко съществуващите такси и цени на услуги отразяват измененията в разходите или пазарната цена;

2. оценка на потребностите от предоставяне на услугите;

3. препоръки за подобряване на администрирането на таксите.

(3) Общинският съвет на база на анализа взема решение за промяна на таксите и цените на услугите.

Чл.12. Общинската администрация поддържа данни за:

1. услугите и дейностите, за които има определени такси и цени;

2. ползвателите на предоставените услуги;

3. ползвателите, ползващи преференции;

4. информацията за определяне на таксите и цените на услугите;

5. събраните средства от всяка потребителска такса и цена на услуга.

##### ГЛАВА ВТОРА

#### МЕСТНИ ТАКСИ

#### РАЗДЕЛ І

### Такса за битови отпадъци

Чл.13. Таксата се заплаща за услугите по събирането и извозването на битовите отпадъци, както и за поддържане чистотата на териториите за обществено ползване и за обезвреждане на битовите отпадъци в сметищата.

Чл.14. (1) Таксата се заплаща от:

1. собственик/собственици на имота

2. ползвател – при учредено вещно право на ползване;

3. концесионер – при предоставяне на особено право на ползване-концесия;

(2) Размерът на таксата се определя за всяка услуга по отделно, както следва:

1. за жилищни застроени имоти – 4,0 промила върху данъчната оценка на имота.

В това число:

1.1 за сметосъбиране и сметоизвозване – 1,9 промила върху данъчната оценка на имота;

1.2 за поддържане чистотата на територии за обществено ползване – 1,3 промила върху данъчната оценка на имота;

1.3 за поддържане на депата за отпадъци – 0,8 промила върху данъчната оценка на имота.

2. за жилищни незастроени имоти / дворни места, градини/ - 0,8 промила върху данъчната оценка на имота.

В това число:

2.1 за поддържане на депата за отпадъци – 0,8 промила върху данъчната оценка на имота.

3. за нежилищни имоти – 5,0 промила върху данъчната оценка на имота.

В това число:

3.1 за сметосъбиране и сметоизвозване- 2,1 промила върху данъчната оценка на имота;

3.2 за поддържане чистотата на територии за обществено ползване – 2,1 промила върху данъчната оценка на имота;

3.3 за поддържане на депата за отпадъци – 0,8 промила върху данъчната оценка на имота.

4. за застроени жилищни имоти извън регулация – 4,0 промила върху данъчната оценка на имота.

В това число:

4.1 за сметосъбиране и сметоизвозване – 1.9 промила върху данъчната оценка на имота;

4.2 за поддържане чистотата на териториите за обществено ползване – 1.3 промила върху данъчната оценка на имота;

4.3 за поддържане на депата за отпадъци – 0.8 промила върху данъчната оценка на имота;

(3) Таксата се заплаща на две равни вноски, в следните срокове: от 01 март до 30 юни, и до 31 октомври на годината за която се дължи. На платилите целия размер на таксата в периода от 1 март до 30 април се прави отстъпка от 5 %.

Чл.15. (1) Собственикът на новопридобити имоти дължи такса от началото на месеца, следващ месеца на придобиване на имота.

(2) (Изм. и доп. с решение № 191, по Протокол № 30 от 31.03.2017 г.) Не се събира такса за сметосъбиране и сметоизвозване за имоти, които не са основни и няма да се ползват през цялата година, за което право е подадена декларация от собственика/ ците или ползвателя/ лите до Община Кайнарджа в срок до 20 декември на предходната година.

(3) Данъчно задълженото лице, собственик на нежилищен имот (стопански обект) може да бъде освободено от такса по чл. 14, ал.2, т. 3 /3.1 и 3.3/ за услугите по сметосъбирането и сметоизвозването на битови отпадъци като подаде декларация по образец в община Кайнарджа в срок до 20 декември на предходната година и приложи сключен договор с фирма, оторизирана с дейността по сметосъбиране и сметоизвозване и/ или договор за депониране на битови отпадъци.

(4) Не се събират такси за имоти публична общинска собственост, с изключение на частите от тях, предоставени за стопанска дейност.

#### РАЗДЕЛ ІІ

**Такса за ползване на пазари, тържища, панаири,**

**тротоари, площади, улични платна**

Чл.16. (1) Таксата се заплаща за ползване на тротоари, площади, улични платна, места, върху които са организирани пазари, тържища, панаири, както и терени с друго предназначение, които са общинска собственост, с включен ДДС.

(2) Таксата се заплаща от физически и юридически лица, ползващи услугата.

(3) Таксите за търговска дейност се определят на квадратен метър:

1. на ден:

- 4.00 лв. за Кайнарджа, Средище и Голеш;

- 2.00 лв. за останалите населени места.

2. на месец:

* 40.00 лв. за Кайнарджа, Средище и Голеш;.
* 20.00 лв. за останалите населени места.

(4) За ползване на площите по ал. 1 за търговска дейност по време на панаири, събори и др. масови прояви таксите по ал. 3 се завишават с 50 %.

(5) За ползване на площите по ал. 1 за складиране на строителни и други материали, неправилно паркиране на МПС, прикачен инвентар и други след първите дни от ползването се събира такса на кв.м. за ден:

1. за Кайнарджа, Средище и Голеш – 2,00 лв.;

2. за останалите населени места – 1,00 лв.

(6) Таксите се плащат при издаване на разрешението за посочения в него период.

(7) При прекратяване ползването на площите по ал. 1, лицата не заплащат такса за периода на прекратяването.

Чл.17. За площите по чл.16, ал. 1 пред търговски обекти, собствениците заплащат такса 2,00 лева на кв.м. на месец, независимо от ползваните дни.

#### РАЗДЕЛ ІІІ

**Такси за детски градини, домове за**

**социални грижи и други общински социални услуги**

Чл.18. (Ново с Решение № 492 по Протокол № 62 от 26.06.2015 г.) (1) За ползване на детска градина родителите и настойниците заплащат месечни такси в размер на:

т .1 за 3-4 годишните деца- 5.00 лв.+N х 1.00 лв. като N е броят на присъствените дни в месеца.

т.2 За 5-6 годишните деца – 5.00лв.+N х 1.00 лв. като N e броят на присъствените дни в месеца за периода от 01.06. до 14.09. включително, както и за утвърдените със Заповед на Министъра на образованието ученически ваканции за съответната година.

(2) За ползване на полудневна детска градина месечната таксата е в размер на 2,50 лв.

Чл.19. (Ново с Решение № 492 по Протокол № 62 от 26.06.2015 г.) (1) Стойността на храната е в размер на 50 % за деца с 1 родител, деца с родители-студенти, деца с родители-инвалиди.

(2) Когато 2 или повече деца са приети в едно или в различни детски заведения за второто дете стойността на храната е 75 % от стойността по ал. 1, за третото и всяко следващо дете – 50 % от стойността по ал. 1.

(3) Стойността на храна не се заплаща за: деца-близнаци, деца на неизвестни родители; деца на загинали при производствени аварии и природни бедствия; деца на загинали в изпълнение на служебен дълг; деца настанени в Център за настаняване от семеен тип /ЦНСТ/.

(4) Стойността на храната по ал. 1 е в размер на 75 %, когато единият родител е продължително безработен и 50 % при двама продължително безработни родителя.

(5) Необходими документи за плащане на храна с намаление или пълно освобождаване:

т.1 – Служебна бележка от Висше учебно заведение и копие от Експертно решение на ТЕЛК- в случайте на чл. 19, ал. 2;

т.2 – Копие от акт за раждане и служебна бележка от друга детска градина – в случаите на чл. 19, ал. 3;

т.3 – Копие от актове за раждане на децата, копие от акт за смърт на единия/ двамата родители, копие от заповед за настаняване в ЦНСТ – в случаите на чл. 19, ал. 4;

т.4 – Удостоверение от Дирекция „Бюро по труда” - в случаите на чл. 19, ал. 5.

Чл.20. (1) Лицата, ползващи услугите в системата на домашния социален патронаж и обществените трапезарии заплащат месечна такса, съответстваща на размера на реалната издръжка на едно лице.

(2) Реалната издръжка на едно лице включва: месечни разходи за храна, работно облекло, хигиенни материали, електроенергия, вода, транспортни разходи. Месечните разходи се намаляват с дарения, завещания и спонсорство.

(3) Дължимата такса се удържа от личните доходи на лицата.

(4) Таксите се начисляват от длъжностните лица в ДСП и обществените трапезарии и за тях не се дължи ДДС.

Чл.21. Таксите по този раздел се внасят в общинския бюджет до 20 число на месеца, следващ месеца, за който се дължат.

#### РАЗДЕЛ ІV

### Такси за технически услуги

Чл.22. Таксите се заплащат за техническите услуги, които се извършват от общината и обхващат дейностите във връзка с териториалното и селищно устройство.

Чл.23. Таксите се заплащат от физически и юридически лица, ползватели на услугата при предявяване на искането.

Чл.24. Освобождават се от такси за технически услуги държавни и общински органи, организациите на бюджетна издръжка и БЧК.

Чл.25. Размерите на таксите за технически услуги са определени, съгласно Приложение № 1 от настоящата наредба и за тях не се дължи ДДС.

Чл.26. При неспазване срока по чл. 25 (Приложение № 1) таксата се намалява с 1 % на ден, считано от деня на забавянето, но не повече от 23 % от пълния и размер.

#### .

#### РАЗДЕЛ V

### Такси за административни услуги

Чл.27. За извършване на услуги по гражданско състояние се заплащат такси, съгласно Приложение № 2 и за тях не се дължи ДДС.

Чл.28. За извършване на услуги, предоставени от служба „Общинска собственост” се заплащат такси съгласно Приложение № 3, за които не се дължи ДДС.

Чл.29. (Нов – решение № 260 по Протокол № 41 от 27.11.2017 г.) Не се дължат такси по чл. 28, когато услугите се предоставят на организации на бюджетна издръжка и при отчуждаване на имоти.

#### РАЗДЕЛ VІ

### Такса за гробни места

Чл.30. За ползване на гробни места над 8 години се заплащат еднократно такси, както следва:

1. до 15 години – 10,00 лв.;

2. за вечни времена – 50,00 лв.;

3. за ползване на семейни гробни места – 60,00 лв.

**РАЗДЕЛ VІІ**

**Такси за добив на кариерни материали**

**(отменен целия раздел с Решение № 193 по Протокол № 30 от 31.03.2017 година)**

**РАЗДЕЛ VІІІ**

**Такса за притежаване на куче**

Чл.31 (1) Заплаща се такса за притежаване на куче което се определя ежегодно от Общинския съвет и за нея не се дължи ДДС.

(2) Общинският съвет определя годишна такса в размер на 6,00 лв. за куче.

**РАЗДЕЛ ІХ**

**Други местни такси, определени със закон**

Чл.32 (1) На основание чл. 30, ал. 2 от Закона за опазване на земеделските земи при промяна на предназначението на земеделска земя от общинския поземлен фонд, включително в случаите по чл. 29, ал. 3 и 4 от същия закон за земите от общинския поземлен фонд, се заплаща местна такса, в размер равен на размера на държавната такса, определена с тарифа утвърдена от Министерския съвет, по чл. 30, ал. 1 от същият закон.

(2) Таксата по предходната алинея не се заплаща за строителство, извършено при условията на чл. 4, ал. 2 от Закона за собствеността и ползването на земеделските земи; за засаждане на горски дървесни видове; за земи, изключени от строителните граници на населените места, определени със застроителен и регулационен план или с околовръстен полигон, когато отново се иска включването им в същите граници; за строителство, свързано с прилагането на технологии и мероприятия по чл. 7 от с.з., както и за земи, предоставени безвъзмездно въз основа на акт на Министерския съвет на инвеститори по приоритетни инвестиционни проекти, както и когато се променя предназначението на земеделска земя от общинския поземлен фонд за изграждането на обекти публична общинска собственост.

#### .

#### **ГЛАВА ТРЕТА**

###### Цени на услуги, оказвани или предоставяни от общината, неуредени с друг закон – всички облагаеми с ДДС

Чл.33. За услугите, предоставени от общината и от учебните заведения на територията на общината, които не са регламентирани със закон, се определя цена с включен данък върху добавената стойност /ДДС /, както следва:

(1) За услуги от общ характер, съгласно Приложение № 4;

(2) За услуги, предоставени от служба „Устройство на територията” и служба „Общинска собственост”, съгласно Приложение № 5;

(3) За услуги, предоставени от Общинско предприятие „Комунални дейности”, съгласно Приложение № 6;

(4) За услуги, предоставени от отдел „Местни данъци и такси”, съгласно Приложение № 7;

(5) За услуги, предоставяне от Туристически посетителски център, съгласно Приложение № 9;

(6) Цените на услугите са формирани на основа на пълните разходи, направени от общината по предоставяне на услугите, които включват: преки и непреки разходи за персонал, включително работна заплата и осигуровки; материални, режийни, консултантски разходи; разходи за доставки, застраховки, пътни и наеми; разходи за управление и контрол.

(7) Цените на услугите могат и да надвишават себестойността им.

(8) Цените на услугите се събират от общинска администрация и приходите от тях постъпват в общинския бюджет.

Чл. 34. Тарифа за размера на обезщетенията при причиняване на вреди на озеленените площи и декоративна растителност на територията на Община Кайнарджа, съгласно Наредба № 1 за опазване на озеленените площи и декоративната растителност, изд. от Министерството на териториалното развитие и строителството (ДВ, бр. 26/30.03.1993 г.).

(1) С тази тарифа се определя размерът на обезщетенията за причинените вреди на зелената система при строителството на обекти от високо, ниско и подземно строителство, когато се засягат зелени площи или се налага премахване на дървесна и храстова растителност.

(2) 1. За причинени вреди по ал. 1 се заплащат обезщетения, съгласно Приложение № 8;

2. Обезщетенията по ал. 2 се увеличават с коефициент от 3 до 5 по преценка на контролния орган – коефициентът отчита социалния и екологичен ефект, състояние, рядкост на вида, екзотичност и местоположение.

3. Експертната оценка се извършва от експерт – ландшафтен архитект или лесоинженер. Той отчита целесъобразността на премахването, възможностите за преместване и величината на обезщетението.

4. При унищожаване на площи и растителност, без предварително писмено разрешение от Кмета на Общината, нарушителите се санкционират и заплащат освен глобата по акта и обезщетение в петорен размер от определеното в тази тарифа.

5. Обезщетенията по ал. 2 и ал. 4 по настоящата тарифа се внасят от инвеститора или собственика в приход на Община Кайнарджа по съответната сметка.

#### 

#### **ГЛАВА ЧЕТВЪРТА**

### Административно-наказателни разпоредби

Чл.35 (1) Актовете за установяване на нарушенията по Наредбата се съставят от определени със заповед от кмета на общината лица, а наказателните постановления се издават от кмета на общината.

(2) Установяване на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

#### ***ДОПЪЛНИТЕЛНИ РАЗПОРЕДБИ***

§ 1. По смисъла на тази Наредба:

1. „Услуга за всеобщо ползване” е тази общинска услуга, при която конкретният ползвател не може да бъде определен.

2. “Ползвател” е физическо или юридическо лице, на което се предоставят публични услуги по смисъла на ЗМДТ.

3. “Личен доход” са всички доходи на лицата с изключение на:

а) добавката за чужда помощ на инвалидите с намалена работоспособност над 90 на сто с определена чужда помощ;

б) сумите, които лицата, настанени в домовете за социални грижи, получават като възнаграждение в трудовотерапевтичен процес;

в) помощите, определени с акт на Министерски съвет;

г) даренията с хуманитарна цел, направени на лицата, ползващи услугите на заведенията за социални грижи и формите за социално обслужване;

д) еднократно изплащаните допълнителни суми към пенсиите по решение на Министерския съвет.

4. „продължително безработно лице” е физическо лице, регистрирано над една година в Дирекция „Бюро по труда” и е без право на парично обезщетение.

#### ***ПРЕХОДНИ И ЗАКЛЮЧИТЕЛНИ РАЗПОРЕДБИ***

§ 1. Изпълнението и контрола по изпълнението на тази наредба се осъществява от кмета на общината и определени от него лица.

§ 2. (1) ОбС задължава кмета на общината ежегодно в срок до 30.11. да внесе предложение за промяна на таксата за битови отпадъци в съответствие с измененията на ЗМДТ.

§ 3. Когато до края на предходната година общинският съвет не е определил размер на таксата за битови отпадъци за текущата година, таксата се събира на база действащия размер към 31 декември на предходната година.

§ 4. Други общински такси, определени със закон се събират от общинска администрация на база тарифи, определени от Министерски съвет.

§ 5. Тази наредба отменя Наредбата за определянето и администрирането на местните такси и цени на услуги в община Кайнарджа, приета с Решение № 238 от 2007 г.

§ 6. Наредбата е приета с Решение № 239 по Протокол № 25 от 21.03.2013 г. на Общински съвет Кайнарджа и влиза в сила от датата на приемането й.

§ 7. Наредбата е изменена с Решения №, № 252 по Протокол № 27 от 26.04.2013 г., 357по Протокол № 40 от 28.03.2014 г., 405 по Протокол № 49 от 31.10.2014 г., 422 по Протокол № 53 от 30.12.2014 г., 477 по Протокол № 61 от 26.05.2015 г., 492 по Протокол № 62 от 26.06.2015 г., 70 по Протокол № 10 от 25.03.2016 г. и влиза в сила от 01.04.2016 г., 193 по Протокол № 30 от 31.03.2017 г. и влиза в сила от 01.04.2017 г. и 260 по Протокол № 41 от 27.11.2017 г.

§.8. Измененията по настоящата Наредба за определяне и администриране на местните такси и цени на услуги в Община Кайнарджа са приети с Решение № 400 по Протокол № 59/ 30.11.2018 год. на Общински съвет с.Кайнарджа и влизат в сила от датата на приемането им.

§ 9 /Нов с Решение № 124 по Протокол № 16 от 27.11.2020 г./ (1) Освобождават се от заплащане на такса битови отпадъци за услугата по сметосъбиране и сметоизвозване задължените лица предприятия, преустановили стопанската си дейност в недвижимия имот, вследствие на извънредно положение обявено с решение на Народното събрание от 13 март 2020 г. Освобождаването е само за периода на извънредното положение от 13 март 2020 г. до 13 май 2020 г.

1. Преустановяването на дейността за съответния период се удостоверява от лицата по ал.1 с финансови и други документи, както следва:

* Касови отчети от фискалните устройства за периода на извънредното положение;
* Отчетни регистри- дневник на покупките и дневник на продажбите (чл.124, ал.1 от ЗДДС) и съответната справка- декларация по чл.125, ал.1 от ЗДДС за периода на извънредното положение;
* Рекапитулации на ФРЗ за периода на извънредното положение;
* Справка за отработените дни, отпуски, отсъствия за периода на извънредното положение;
* Документ удостоверяващ, че не са се възползвали от мярката 60 на 40;
* Декларация по чл.313 от НК.

Служителят от общинската администрация (орган по приходите), има право да изисква и други различни от изброените по горе финансови и други документи доказващи преустановяването на стопанската дейност на съответното предприятие за периода на извънредното положение.

1. Управителят или упълномощеното от него лице подава искане за освобождаване от услугата по сметосъбиране и сметоизвозване в Местни данъци и такси- Кайнарджа, придружено с гореописаните финансови документи в срок до 30 декември 2020 г.
2. Доброволно платените суми на такса битови отпадъци за услугата по сметосъбиране и сметоизвозване не се възстановяват по банкова сметка на данъчнозадължените лица. Същите ще бъдат прихванати за бъдещи данъчни задължения за такса битови отпадъци.

§10 Измененията и допълненията на Наредбата за определянето и администрирането на местните такси и цени на услуги в Община Кайнарджа са актуализирани с Решение № 124 по Протокол № 16 от 27.11.2020 г. и влизат в сила от датата на приемане на решението.

**ПРЕДСЕДАТЕЛ ОБЩИНСКИ СЪВЕТ:………………**

**/Ив. Петков /**

**ПРИЛОЖЕНИЕ № 1**

**към раздел ІV, чл.25**

|  |  |  |  |
| --- | --- | --- | --- |
| **Вид такса** | **Обикновена поръчка- 7 дни** | **Бърза поръчка – до 3 дни** | **Експресна поръчка – до 24 часа** |
| Издаване на скица за недвижим имот | 10,00 лева | 15,00 лева | 20,00 лева |
| Издаване на скица за недвижим имот с указан начин на застрояване | 15,00 лв. | 22,50 лв. | 30,00 лв. |
| Презаверяване на скица | 3,00 лв. | 4,50 лв. | 6,00 лв. |
| Издаване на удостоверения за факти и обстоятелства по териториално и селищно устройство | 10,00 лв. | 15,00 лв. | 20,00 лв. |
| Заверяване на преписи от документи и на копия от планове и документацията към тях | 10,00 лв. | 15,00 лв. | 20,00 лв. |
| Издаване на разрешения за поставяне на временни съоръжения за търговия – маси, павилиони, кабини и др. | 20,00 лв. | 30,00 лв. | 40,00 лв. |
| Издаване на разрешение за строеж, основен ремонт и преустройство на съществуващи сгради и помещения в тях | 0,50 лв./ кв.м РЗП и не по-малко от 40,00 лв. | 0,75 лв./ кв.м РЗП и не по-малко от 40,00 лв. | 1,00 лв./ кв.м РЗП и не по-малко от 40,00 лв. |
| Определяне на строителна линия и ниво на строеж | 10,00лв. + 0,10 лв./ кв.м. РЗП и 10,00 лв. + 0,05 лв. за линейни обекти | **-** | **-** |

**ПРИЛОЖЕНИЕ № 2**

**към раздел V, чл. 27 услуги без ДДС**

|  |  |  |  |  |
| --- | --- | --- | --- | --- |
| **№** | Вид услуга | Обикновена поръчка – до 7 работни дни | Бърза поръчка – до 3 работни дни | Експресна поръчка – в рамките на работния ден |
| 1. | Издаване на удостоверение за раждане – дубликат | 5,00 лв. | 8,00 лв. | 10,00 лв. |
| 2. | Издаване на удостоверение за сключен граждански брак – дубликат | 5,00 лв. | 8,00 лв. | 10,00 лв. |
| 3. | Издаване на препис-извлечение от акт за смърт | 5,00 лв. | 8,00 лв. | 10,00 лв. |
| 4. | Издаване на удостоверение за липса на съставен акт за раждане или смърт | 5,00 лв. | 8,00 лв. | 10,00 лв. |
| 5. | Издаване на удостоверение за наследници – до 10 наследника | 5,00 лв. | 8,00 лв. | 10,00 лв. |
|  | Издаване на удостоверение за наследници – над 10 наследника | 10,00 лв. | 15,00 лв. | 20,00 лв |
| 6. | Издаване на удостоверение за семейно положение | 5,00 лв. | 8,00 лв. | 10,00 лв. |
| 7. | Издаване на удостоверение за родствени връзки | 5,00 лв. | 8,00 лв. | 10,00 лв. |
| 8. | Издаване на удостоверение за идентичност на лице с различни имена | 5,00 лв. | 8,00 лв. | 10,00 лв. |
| 9. | Издаване на удостоверение за семейно положение за сключване на граждански брак с чужденец в чужбина | 5,00 лв. | 8,00 лв. | 10,00 лв. |
| 10 | Издаване на удостоверение за семейно положение за сключване на граждански брак с чужденец в Република България | 10,00 лв. | 15,00 лв. | 20,00 лв. |
| 11 | Издаване на удостоверение за постоянен адрес или за история на адресите (при вече регистриран ПА) | 5,00 лв. | 8,00 лв. | 10,00 лв. |
| 12 | Издаване на удостоверение за промяна на постоянен адрес | 5,00 лв. | 8,00 лв. | 10,00 лв. |
| 13 | Заверка на удостоверение за постоянен адрес (при вече регистриран ПА) | 5,00 лв. | 8,00 лв. | 10,00 лв. |
| 14 | Издаване на удостоверение за настоящ адрес или история на адресите (при вече регистриран ПА) | 5,00 лв. | 8,00 лв. | 10,00 лв. |
| 15 | Издаване на удостоверение за промяна на настоящ адрес | 5,00 лв. | 8,00 лв. | 10,00 лв. |
| 16 | Заверка на удостоверение за настоящ адрес (при вече регистриран НА) | 5,00 лв. | 8,00 лв. | 10,00 лв. |
| 17 | Заверка на документи по гражданско състояние за чужбина - легализация | 20,00 лв. | 30,00 лв. | 40,00 лв. |
| 18 | Възстановяване и промяна на име по чл.19 а от ЗГР – нотариална заверка на подписа | безплатно | Изм.с Решение № 400 | Протокол №59/30,11,2018 г. |
| 19 | Издаване на преписи или заверени копия от актове по гражданско състояние | 5,00 лв. | 8,00 лв. | 10,00 лв. |
| 20 | Съставяне на актове за гражданско състояние на български граждани, които имат актове съставени в чужбина / акт за раждане на дете, акт за граждански брак, акт за смърт/ | безплатно | Изм.с Решение № 400 | Протокол №59/30.11.2018 г. |
| 21 | Удостоверение за вписване в картотечния регистър на населението на чужденец (с постоянно пребиваване или бежанец) и на лице без гражданство | 10,00 лв. | 20,00 лв. | 30,00 лв. |
| 22 | Приемане и окомплектоване на документи за установяване наличие на българско гражданство | 30,00 лв. |  |  |
| 23 | Удостоверение за лишаване от родителски права | 5,00 лв. |  |  |
| 24 | Удостоверение за идентичност на починало лице (при наличие на данни в регистрите) | 5,00 лв. | 8,00 лв. | 10,00 лв. |
| 25 | Справка от семейните регистри за установяване на родство, която не е свързана с издаване на удостоверение за наследници (родословно дърво) | 5,00 лв. | 8,00 лв. | 10,00 лв. |
| 26 | За всички останали удостоверения по искане на граждани | 10,00 лв. | 15,00 лв. | 20,00 лв. |
| 27 | Сключване на граждански брак в сградата на Общинската администрация | 30,00 лв. | 40,00лв. | 50,00 лв. |
| 28 | Издаване на справки по искане на съдебни изпълнители – таксата и срока за изпълнение се определя, съгласно таксите и сроковете за изпълнение на съответните услуги (съгласно чл. 431, ал. 3 и ал. 4 от ГПК) |  |  |  |

**ПРИЛОЖЕНИЕ № 3**

**Към раздел пети, чл. 28**

|  |  |  |
| --- | --- | --- |
| **№** | **ВИД УСЛУГА** | **ТАКСА (лв.)** |
| 1. | По производство за настаняване под наем в общински имоти:  - в жилища, терени и помещения  - в земеделски имоти | 10, 00  5, 00 |
| 2. | По производство за продажби, замени, делби или учредяване на вещни права върху общински имоти: |  |
|  | * при продажба | Стойността на изготвяне на пазарната оценка, договорена за съответната година, увеличена с 20 лв. при сделки, сключвани след проведен търг или конкурс |
|  | * при замяна | Общата стойност на изготвяне на пазарните оценки, договорена за съответната година |
|  | * учредяване на вещни права | Стойността на изготвяне на пазарната оценка, договорена за съответната година, увеличена с 20 лв. при сделки, сключвани след проведен търг или конкурс |
| 3. | Издаване на удостоверение за наличие или липса на акт за общинска собственост   * обикновена услуга – 14 дни * бърза услуга – 7 дни * експресна услуга – в рамките на работния ден | 5, 00  10, 00  20, 00 |
| 4. | Издаване на удостоверение за наличие или липса на претенции за възстановяване на собствеността   * обикновена услуга – 14 дни * бърза услуга – 7 дни * експресна услуга – в рамките на работния ден | 10, 00  15, 00  30, 00 |
| 5. | Издаване на удостоверение, че имотът е отписан от актовите книги   * обикновена услуга – 14 дни * бърза услуга – 7 дни * експресна услуга – в рамките на работния ден | 5, 00  10, 00  20, 00 |
| 6. | Издаване на свидетелство за собственост при продажба на 1 брой:  - едър добитък  - дребен добитък  - пчелни семейства | 5, 00  1, 00  3, 00 |

**ПРИЛОЖЕНИЕ № 4**

**Към глава трета, чл. 33, ал. 1**

|  |  |  |
| --- | --- | --- |
| **№** | **ВИД УСЛУГА/ТАКСА** | **ЦЕНА** |
| 1. | Издаване на заверено препис-извлечение от решения, протоколи, заповеди, актове и договори | 2,00 лв./стр. |
| 2. | Издаване на дубликат от диплома | 2,00 лв./ бр. |
| 3. | Издаване на удостоверения от общ характер, удостоверения за завършен клас и служебни бележки (с изкл. на служебни бележки за посещение на учебни занятия) | 2,00 лв./стр. |
| 4. | Издаване на удостоверение за наличие или липса на задължение към общината:   * за физически лица * за юридически лица | 3,00 лв.  5,00 лв. |
| 5. | Попълване на приложение на данъчна декларация | 3,00 лв./бр. |
| 6. | Изготвяне на УП-2 и Обр. 30 | 3,00 лв./бр. |
| 7. | Ползване на зала – общинска собственост | 20,00 лв./ден |
| 8. | Ползване на зала за граждански ритуали | 15,00 лв./ден |
| 9. | Изготвяне на пълномощни, договори и др. | 2 лв./стр. |
| 10. | Копирни услуги:  1 страница  1 лист | 0,15 лв.  0,20 лв. |
| 11. | Попълване на документ | 0,50 лв./стр. |
| 12. | Превоз на покойник до гробища (за лица, които не са социално слаби, бездомни, безпризорни) | 17,00 лв. |
| 13. | Отпечатване на некролог без снимка | 0,30 лв./бр. |
| 14. | Отпечатване на некролог със снимка | 0,40 лв./бр. |
| 15. | Такса за едно излъчване по радиоуредба на:  - съобщение  - поздрав  - предизборни материали | 1,00 лв./мин.  2,00 лв./мин.  3,00 лв./мин. |
| 16. | Годишна такса радио точка | 18,00 лв. |

**ПРИЛОЖЕНИЕ № 5**

**Към глава трета, чл. 33,ал. 2**

|  |  |  |
| --- | --- | --- |
| **№** | **ВИД УСЛУГА/ТАКСА** | **ЦЕНА** |
| 1. | Удостоверение за извършена обстоятелствена проверка | 5,00 лв./бр. |
| 2. | Становище на общинския експертен съвет | 0,2% от стойността на обектите |
| 3. | Становище за държавна приемателна комисия | 10,00 лв. |
| 4. | Одобряване на екзекутивна (изпълнителна) документация | 30,00 лв. |
| 5. | Одобряване на инвестиционни проекти с оценка, издавана от ЕСУТ по чл.142, ал.6, т.1 и чл.143, ал.2 от ЗУТ |  |
| 5.1.  А)  Б)  В)  Г)  Д)  5.2.  А)  Б)  В)  Г)  5.3.  А)  Б)  В)  Г)  Д) | *За обекти ІІІ-та категория:*  Частни пътища, улици от второстепенната улична мрежа ІІІ и ІV клас и съоръженията към тях  Производствени сгради и съоръжения към тях с капацитет от 100 до 200 работни места  Паркове, градини и озеленени площи над 1ха  Реконструкции, преустройства, основни ремонти и смяна на предназначението на строежите от тази категория  Вътрешни преустройства на сградите от първа до четвърта категория, с които не се засяга конструкцията на сградата  *За обекти ІV-та категория:*  Частни пътища, улици от второстепенната улична мрежа V и VІ клас и съоръженията към тях  Производствени сгради и съоръженията към тях с капацитет от 50 до 100 работни места  Паркове, градини и озеленени площи до 1ха  Реконструкции, преустройства, основни ремонти и смяна на предназначението на строежите от тази категория  *За обекти V-та категория:*  Жилищни и смесени сгради с ниско застрояване, вилни сгради  Производствени сгради с капацитет до 50 работни места и съоръженията към тях  Строежи от допълващото застрояване, извън тези по шеста категория  Реконструкции, преустройства, основни ремонти и смяна на предназначението на строежи от тази категория  Строежите по чл.54, ал.1 и 4 и чл. 147 от ЗУТ | 10,00 лв./м, но не повече от 200,00 лв.  200,00 лв.  150,00 лв.  150,00 лв.  150,00 лв.  10,00 лв./м, но не повече от 180,00 лв.  150,00 лв.  100,00 лв.  120,00 лв.  100,00 лв.  130,00 лв.  80,00 лв.  80,00 лв.  30,00 лв. |
| 6. | Одобряване на инвестиционни проекти с оценка за съответствието с комплексен доклад от консултант, съгл. Чл. 142, ал.6, т.2 за обекти:   * І-ва категория * ІІ-ра категория * ІІІ-та категория * ІV-та категория * V-та категория | 150,00 лв.  120,00 лв.  100,00 лв.  80,00 лв.  70,00 лв. |
| 7. | Съгласуване на идеен проект с извършена предварителна оценка за съответствие, па който се издава Разрешение за строеж от (чл.142, ал.2 от ЗУТ):   * І-ва категория * ІІ-ра категория * ІІІ-та категория * ІV-та категория * V-та категория | 120,00 лв.  100,00 лв.  80,00 лв.  50,00 лв.  30,00 лв. |
| 8. | Удостоверение за търпимост на основание § 16, ал.1 от ЗУТ за строежи, изградени до 07.04.1987г. | 50,00 лв. |
| 9. | Удостоверение за въвеждане в експлоатация на строежите от (чл.177, ал.3 от ЗУТ):   * ІV-та категория * V-та категория | 100,00 лв.  60,00 лв. |
| 10. | За паркове и градини и строежи от допълващото застрояване, извън тези от VІ-та категория | 30,00 лв. |
| 11. | Издаване на разрешение за проектиране на ПУП и РУП | 25,00 лв. |
| 12. | Процедиране и разглеждане на ПУП и РУП:  1.до 5 дка.  - на физически лица  - на юридически лица  2.над 5 дка.  -на физически лица  -на юридически лица | .  20,00 лв.  30,00 лв.  50,00 лв.  80,00 лв. |
| 13. | Процедиране и разглеждане на генплан в производствени зони и ПУП извън регулация | 60,00 лв./бр. |
| 14. | Разглеждане на инвестиционни проекти в общинския експертен съвет по устройство на територията | 60,00 лв./обект |
| 15. | Одобряване на екзекутивна документация (чл.175, ал.1 от ЗУТ) | 0,6% от стойността, но минимум 35,00 лв. |
| 16. | Одобряване на проекти за сградни инсталации | 0,1% от стойността, но минимум 10,00 |
| 17. | Пресъгласуване и одобряване на РП | 0,6% от стойността, но мин. 10,00 лв. |
| 18. | Трасиране на имотни граници на поземлени имоти | 0,20 лв./ лин. м + 10,00 лв. |
| 19. | Заверка на протокол за строителна линия и ниво | 15,00 лв./ за ниво |
| 20. | Издаване на акт за узаконяване | 300% от таксата за разрешение за строеж |
| 21. | Констативен протокол за линия и ниво ( при незаконно строителство) | 300% от таксата |
| 22. | Констативен акт за незаконно строителство | 30,00 лв./обект |
| 23. | Презаверяване на разрешенията за строеж, съгл.изискванията на чл.153, ал.4 от ЗУТ | 50% от таксата |
| 24. | Разрешение за изхвърляне на строителни отпадъци и пръст от строителни обекти | 5,00 лв./м.куб. |
| 25. | Одобряване на план за регулация, съгл. § 8 от ПР на ЗУТ | 30,00 лв./бр. |
| 26. | Нанасяне на новопостроени обекти в действащия кадастрален план и издаване на удостоверение, съгл. изискванията на Агенцията по кадастъра при МРРБ | 30,00 лв./бр. |
| 27. | Скица-извлечение от плана на населеното място над 5 дм./кв. | 8,00 лв. + 0,50 лв./ дм. кв. |
| 28. | Заверка на технически паспорт и вписването му в съответния регистър | 15,00 лв. |
| 29. | Обезщетяване по реда на чл.210 и 211 от ЗУТ в случаите на чл.64 от Закона за енергетиката | 168,00 лв./за имот |
| 30. | Издаване на становище за влияние на обекти върху околната среда | 50,00 лв./бр. |
| 31. | Разрешение за отсичане на дървета | 5,00 лв. |
| 32. | Издаване на удостоверение за лиценз, регистрация на търговски обект | 20,00 лв./бр. |
| 33. | Издаване на удостоверение за частна ветеринарно-медицинска практика | 20,00 лв |
| 34. | Тръжни документи за:  - отдаване под наем на земеделска земя  - отдаване под наем на терени и помещения  - продажба на имоти общинска собственост | 6,00 лв.  12,00 лв.  18,00 лв. |

**ПРИЛОЖЕНИЕ № 6**

**Към глава трета, чл. 33, ал. 3**

|  |  |  |
| --- | --- | --- |
| **№** | **ВИД ТАКСА / УСЛУГА** | **ЦЕНА** |
| 1. | Услуга със Шаси | 20,00 лв./час |
| 2. | Услуга с багер | 30,00 лв./час |
| 3. | Услуга с трактор „Кировец” | 80,00 лв./час |
| 4. | Услуга с бензинопил | 6,00 лв./кубик |
| 5. | Услуга с храсторез | 8,00 лв./час |
| 6. | Услуга с ЮМЗ | 30,00 лв./час |
| 7. | Услуга с шредер | 12,00 лв./ дка. |
| 8. | Услуга с УАЗ | 0,90 лв./км. |
| 9. | Услуга с банциг | 12 лв./час |
| 10. | Услуга с беларус | 36,00 лв./час |
| 11. | Услуга с фадрома | 60,00 лв./час |
| 12. | Услуга с автомобил „ИВЕКО ДЕЙЛИ” Е 4 | 0,80 лв./км. |

**ПРИЛОЖЕНИЕ № 7**

**Към глава трета, чл. 33, ал. 4**

|  |  |  |
| --- | --- | --- |
| **№** | **ВИД УСЛУГА/ТАКСА** | **ЦЕНА (лв.)** |
| 1. | Изготвяне на данъчна оценка на недвижим имот  - обикновена услуга – до 7 дни  - бърза услуга – до 3 дни  - експресна услуга – до 1 ден | 5, 00  10, 00  15, 00 |
| 2. | Удостоверение да декларирани данни | 3,00 |
| 3. | Удостоверение за наличие или липса на задължения:  - за физически лица  - за юридически лица | 3, 00  5, 00 |
| 4. | Служебна бележка за платен данък МПС ( моторно превозно средство) | 3, 00 |

**ПРИЛОЖЕНИЕ № 8**

**Към глава трета, чл. 34, ал. 2, т. 1**

|  |  |  |
| --- | --- | --- |
| **№** | **ПРИЧИНЕНИ ВРЕДИ** | **ОБЕЗЩЕТЕНИЕ** |
| 1. | Тревни площи за 1 м2  - І-ва категория  - ІІ-ра категория  - ІІІ-та категория | 5,00 лв.  3,00 лв.  2,00 лв. |
| 2. | Цветни площи за 1 м2 | 80,00 лв. |
| 3. | Многогодишни цветя  - на туфи за 1 бр.  - със стелещи стъбла / почвопокривни / за 1 м 2  - зюмбюл, кокиче, лале и нарцис за 1 бр.  - луковични лилиуми, фритилария за 1 бр. | 15,00 лв.  32,00 лв.  3,00 лв.  5,00 лв. |
| 4. | Храсти, цъфтящи за 1 брой  - до 5 годишни  - над 5 годишни | 20,00 лв.  50,00 лв. |
| 5. | Храсти, вечнозелени за 1 брой  - до 5 годишни  - над 5 годишни | 20,00 лв.  50,00 лв. |
| 6. | Рози за 1 брой  - до 5 годишни  - над 5 годишни | 8,00 лв.  15,00 лв. |
| 7. | Живи плетове за 1 линеен метър  - вечнозелени  - листопадни | 112,00 лв.  60,00 лв. |
| 8.  8.1.  8.2. | Иглолистни дървета  Широкоразпространени: бял и черен бор, обикновен смърч, бяла ела, туя, хвойна и др.   * до 4 метра * до 7 метра * над 7 метра   Редки и ценни видове: гинко, лиственица, мура, сребърна ела, сребърен смърч, кедри, либоцедрус, тцуга, тис, кипарис, секвоя и др.   * до 4 метра * до 7 метра * над 7 метра | от 50 до 80 лв.  от 80 до 150лв.  от 150 до 200 лв.  от 80 до 120 лв.  от 120 до 180 лв.  от 180 до 300 лв. |
| 9.  9.1.  9.2. | Широколистни дървета  Широкоразпространени: айлант, акация, върба, тополи, трепетлика и др.   * до 5 метра * над 5 метра   ценни декоративни видове: бреза, ясен, каталпа, пауловния, бук, американски дъб, софора, зимен и летен дъб, клен, липа, орех, конски кестен и др.   * до 5 метра * над 5 метра | от 30 до 50 лв.  от 50 до 100 лв.  от 50 до 80 лв.  от 80 до 150 лв. |
| 10. | За особено ценни и редки декоративни дървета по преценка на експертизата | до 500 лв. |
| 11. | Дървета над 10 метра и възраст над 50 години | от 300 до 600 лв. |
| 12. | Кълбести форми и редки облагородени видове, независимо от височината | от 300 до 600 лв. |

**ПРИЛОЖЕНИЕ № 9**

**Към глава трета, чл. 33, ал. 5**

|  |  |  |
| --- | --- | --- |
| **№** | **ВИД ТАКСА / УСЛУГА** | **ЦЕНА** |
| 1. | Входна такса за билет в Туристически посетителски център |  |
| 1.1 | За ученици и студенти | 0,50 лв. |
| 1.2 | За пенсионери | 1,00 лв. |
| 1.3 | За други туристи | 2,00 лв. |
| 1.4 | Семеен билет | 3,00 лв. |
| 1.5 | Групов билет - до 20 ученика | 8,00 лв. |
| 1.6 | Групов билет – до 20 туриста | 16,00 лв. |
| 1.7 | Беседа на български език | 3,00 лв. |
| 1.8 | Беседа на чужд език | 5,00 лв. |
| 1.9 | Такса „Снимки в Историческия комплекс” /в сградата на Туристическия посетителски център/ | 3,00 лв.за едно лице |
| 2. | Цена на сувенири |  |
| 2.1 | Дипляни на общината /изработени не по проект/ | 1,00 лв. |
| 2.2 | Магнитчета с природни и културни забележителности | 2,00 лв. |
| 2.3 | Химикалки | 1,00 лв. |
| 2.4 | Други – торбички, значки | 3,00 лв. |